Diari Oficial de la Generalitat Valenciana


Sumari del DOGV 4697, del 23-02-2004 (2004/1680)

ORDE 28 de gener de 2004, de la Conselleria de Cultura, Educació i Esport, per la qual es convoca concurs públic per a la concessió de set beques per a la restauració de béns mobles de la Direcció General de Política Lingüística i Patrimoni Cultural Valencià de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4697

Data del DOGV
:   23-02-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/1680


Data del document
:   28-01-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * assignació per estudis
    * ajuda pública
    * protecció del patrimoni
    * suport econòmic
    * belles arts
    * professió artística

ORDE 28 de gener de 2004, de la Conselleria de Cultura, Educació i Esport, per la qual es convoca concurs públic per a la concessió de set beques per a la restauració de béns mobles de la Direcció General de Política Lingüística i Patrimoni Cultural Valencià de la Comunitat Valenciana. [2004/X1680]
  
L'Estatut d'Autonomia de la Comunitat Valenciana, aprovat per la Llei Orgànica 5/1982, de l'1 de juliol, establix en l'article 31.5 la competència exclusiva de la Generalitat Valenciana en matèria de patrimoni històric, artístic, monumental, arquitectònic, arqueològic i científic, sense perjuí del que establix l'article 149.1.28 de la Constitució espanyola. Estes funcions es van transferir a la Generalitat Valenciana pel Reial Decret 3.066/1983, de 13 d'octubre, i estan atribuïdes a la Conselleria de Cultura, Educació i Esport pel Decret 7/2003, de 21 de juny, del president de la Generalitat Valenciana, pel qual s'assignen competències a la Presidència i a les conselleries.
  
La Llei de Patrimoni Cultural Valencià 4/ 1998, d'11 de juny, en l'article 88 establix que la Generalitat Valenciana, en el marc de la política de protecció i foment del patrimoni cultural valencià, promourà campanyes públiques de divulgació i formació.
  
En este marc, la Conselleria de Cultura, Educació i Esport ha estimat oportú desenrotllar una línia d'actuació encaminada a la formació i perfeccionament de restauradors de patrimoni artístic orientada a incrementar l'acció protectora dels béns mobles de la Comunitat Valenciana, ja que les labors que comprén la conservació d'estos béns requerixen uns coneixements tècnics especialitzats.
  
Per això, de conformitat amb el que disposa el Decret 108/92, de 6 de juliol, del Govern Valencià, pel qual es regula la concessió de beques, i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Es convoca concurs públic per a la concessió de set beques per a la restauració de béns mobles de la Direcció General de Política Lingüística i Patrimoni Cultural Valencià de la Comunitat Valenciana i s'aproven les bases per què es regix esta convocatòria, així com els models d'instància.
  
Segon
  
L'import total d'estes beques és de 36.060 € (trenta-sis mil seixanta euros), i serà satisfet a càrrec de l'aplicació pressupostària 93.65.60.756.59, línia T4489000, capítol 4, del pressupost de la Generalitat Valenciana per a l'exercici 2004.
  
DISPOSICIONS FINALS
  
Primera
  
Es delega en el director general de Política Lingüística i Patrimoni Cultural Valencià la facultat de concedir estes beques i se l'autoritza perquè dicte les resolucions oportunes per al desplegament i execució d'esta orde.
  
Segona
  
Esta orde entrarà en vigor el mateix dia de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició, o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició, per a aquells interessats distints de les administracions públiques, haurà d'interposar-se davant l'òrgan que dicta el present acte, en el termini d'un mes a comptar de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.
  
València, 28 de gener de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX I
  
Bases per a la concessió de set beques per a la restauració de béns mobles de la Direcció General de Política Lingüística i Patrimoni Cultural Valencià de la Comunitat Valenciana.
  
Primera. Objecte
  
La beques s'atorguen a fi de facilitar als professionals de la restauració, l'aprenentatge de noves tècniques i criteris, així com la possibilitat de participar en restauració de fons artístics de la Comunitat Valenciana.
  
Segona. Modalitats i dotació econòmica
  
1. Set beques de formació i perfeccionament per a restauradors.
  
2. La duració de les beques serà de cinc mesos i l'horari serà de 36 hores setmanals a distribuir entre cinc matins i dos vesprades.
  
3. La dotació de cada beca serà de 5.151,43 € (cinc mil cent cinquanta-un amb quaranta-tres euros), que s'abonaran en 3 terminis, des de la seua concessió i fins al 31 de desembre, després del lliurament d'un certificat d'aprofitament expedit pel director general de Política Lingüística i Patrimoni Cultural Valencià.
  
Tercera. Requisits dels aspirants
  
Les beques objecte d'esta convocatòria s'adjudicaran per mitjà de concurs entre els diversos aspirants que reunisquen els requisits següents i els acrediten documentalment:
  
1. Tindre la nacionalitat espanyola i ser veí de qualsevol municipi de la Comunitat Valenciana.
  
2. Ser llicenciats en Belles Arts, havent cursat assignatures de restauració, o tindre el títol de Diplomat en Restauració per algunes de les escoles superiors de Conservació i Restauració de Béns Culturals, durant els últims sis anys.
  
3. Tindre demostrada experiència en el camp de la restauració de pintura de cavallet.
  
Quarta. Sol·licituds
  
1. Les sol·licituds es formularan segons el model d'imprés normalitzat que s'adjunta a les presents bases com a annex II i que figura en l'adreça d'Internet http://www.cult.gva.es/dgpa/, i es dirigiran a la Conselleria de Cultura, Educació i Esport, Direcció General de Política Lingüística i Patrimoni Cultural Valencià. Els dits impresos també podran obtindre's en les dependències de la Conselleria de Cultura, Educació i Esport, en els servicis centrals de l'avinguda de Campanar, 32, de València.
  
2. Les sol·licituds, podran presentar-se en el termini de 15 dies hàbils a partir de l'endemà de a publicació d'esta convocatòria en el Diari Oficial de la Generalitat Valenciana.
  
3. Les sol·licituds, adreçades a la Conselleria de Cultura, Educació i Esport, Direcció General de Política Lingüística i Patrimoni Cultural Valencià, podran presentar-se al Registre General d'esta Conselleria o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Les sol·licituds s'acompanyaran de:
  
a) Fotocòpia compulsada de la titulació acadèmica.
  
b) Fotocòpia compulsada de certificat de l'expedient acadèmic.
  
c) Currículum del sol·licitant. Els treballs adduïts en el currículum es justificaran per mitjà d'informe subscrit per l'empresa, persona o entitat per a la qual s'haja treballat. En el currículum caldrà especificar i descriure al detall les actuacions realitzades, i transcriure també literalment els documents acreditatius del pagament ja efectuat pels seus servicis al sol·licitant o, expressar si és el cas, amb declaració responsable de la referida empresa o persona i amb les advertències legals que resulten d'aplicació al cas, que no s'han generat honoraris pels servicis prestats. En el supòsit de prestacions realitzades a favor de qualsevol de les administracions públiques, s'acreditarà per mitjà de certificat acreditatiu expedit per estes.
  
d) Manteniment a tercers, segons el model de l'annex II.
  
e) Certificats vigents acreditatius d'estar al corrent en el compliment de les obligacions tributàries estatals i/o autonòmiques, i de Seguretat Social, d'acord amb el que disposa l'article 47.7 del Text Refós de la Llei d'Hisenda Pública de la Generalitat Valenciana.
  
En el supòsit de no estar ni haver estat en el període anterior de dotze mesos obligat l'interessat al compliment de les obligacions tributàries i amb la Seguretat Social, només caldrà presentar la declaració responsable, el model de la qual s'establix en l'annex II a esta orde, per a acreditar este aspecte, de conformitat amb el que establixen els articles 13 i 14 del Reglament de la Llei de Contractes de les Administracions Públiques, RD 1.098/2001, de 12 d'octubre.
  
Si la sol·licitud no reunix totes les dades exigides o falta documentació acreditativa, es requerirà l'interessat perquè en el termini de deu dies esmene la falta o acompanye els documents preceptius amb la indicació que, si així no ho fera, se'l tindrà per desistit de la seua petició, després de la resolució, de conformitat amb el que disposa l'article 42 i 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999.
  
Quinta. Mèrits avaluables en el concurs
  
Els mèrits, que hauran d'estar acreditats documentalment, seran avaluats per la comissió qualificadora d'acord amb el barem següent:
  
- Expedient acadèmic: fins a 5 punts.
  
- Altres títols: (grau de Doctor en Belles Arts, altres titulacions relacionades amb l'objecte de la convocatòria): fins a 1 punt.
  
- Cursos específics de restauració (40 o més hores): fins a 0.50 punts.
  
- Experiència en restauració artística, que s'haurà d'acreditar per mitjà d'informe del propietari, empresa, museu o centre per al qual s'haja treballat en el qual s'especifiquen i descriguen al detall les actuacions realitzades, transcrivint a més literalment els documents acreditatius del pagament de la prestació efectuat al sol·licitant, o expressant-se, si és el cas, en declaració responsable d'esta amb les advertències legals que resulten d'aplicació al cas, que no s'han generat honoraris pels servicis prestats. En el cas de prestacions efectuades a favor de qualsevol de les administracions públiques, caldrà justificar-les per mitjà de certificat expedit per estes. Fins a 3 punts.
  
- Publicacions relacionades amb la restauració, aportació de treballs o ponències a congressos o simposis, jornades o seminaris en l'àmbit de la restauració: fins a 1 punt.
  
Sexta. Comissió avaluadora.
  
Per a la valoració dels mèrits dels sol·licitants es constituirà una comissió qualificadora integrada per:
  
President: el director general de Política Lingüística i Patrimoni Cultural Valencià.
  
El cap del Servici de Patrimoni Arquitectònic i Mediambiental.
  
Un tècnic, designat pel director general de Política Lingüística i Patrimoni Cultural Valencià, que actuarà a més com a secretari.
  
Es faculta la comissió avaluadora per a realitzar per mitjà dels seus membres o a través de l'assessorament d'altres tècnics, totes les comprovacions necessàries per a qualificar millor els mèrits adduïts i fer un seguiment periòdic del treball realitzat durant la beca. La comissió podrà tindre tants assessors com estime convenient.
  
Sèptima. Resolució
  
Finalitzada la valoració dels mèrits corresponents a cada expedient, la comissió qualificadora elevarà l'acta del concurs amb la proposta d'adjudicació al director general de Política Lingüística i Patrimoni Cultural Valencià, qui resoldrà per delegació la convocatòria de les beques. Així mateix, la comissió podrà formular proposta en el sentit que siga declarada deserta, si, a juí seu, no hi ha concursants amb mèrits suficients per a meréixer l'adjudicació.
  
La resolució per la qual s'adjudiquen les beques es publicarà en el Diari Oficial de la Generalitat Valenciana.
  
Si, en el termini de tres mesos comptats des del dia que finalitza el termini de presentació de sol·licituds, no s'aprova i notifica la resolució corresponent a esta convocatòria, s'entendrà que totes les peticions presentades queden desestimades.
  
Octava. Incompatibilitat de la beca
  
La beca serà incompatible amb la realització de treballs o estudis que dificulten el compliment de la finalitat proposada i la possessió d'altres beques o ajudes semblants.
  
Novena. Obligacions del beneficiari
  
Tindrà la consideració de beneficiari de la beca el destinatari dels fons públics que haja de realitzar l'activitat que va fonamentar l'atorgament o que es trobe en la situació que legitima la seua concessió.
  
Les obligacions del becari o beneficiari consistiran en:
  
a) Els becaris col·laboraran amb el personal tècnic que designe la Direcció General de Política Lingüística i Patrimoni Cultural Valencià, en els treballs específics que la direcció d'este els encomane i en l'horari i lloc que establisca la Direcció General de Política Lingüística i Patrimoni Cultural Valencià.
  
b) El sotmetiment a les actuacions de control financer que corresponen a la Intervenció General, en relació amb la beca concedida.
  
c) Comunicar a l'entitat concedent l'obtenció d'altres beques, subvencions o ajudes per a la mateixa finalitat, procedents de qualssevol administracions o ens públics.
  
d) Al finalitzar els treballs de restauració els becaris hauran d'aportar una memòria en què s'incloga documentació i es descriga el procés de restauració efectuat.
  
Deu. Resultats científics
  
Els resultats científics i la memòria derivats dels treballs que el becari realitze quedaran en propietat de la Conselleria de Cultura, Educació i Esport, i no podran ser utilitzats pel becari sense l'autorització corresponent de la Direcció General de Política Lingüística i Patrimoni Cultural Valencià.
  
Onze. Duració de les beques
  
Les beques objecte d'esta convocatòria tindran una duració de cinc mesos a fixar des del moment de la seua concessió fins al 31 de desembre del 2004.
  
Dotze. Naturalesa de les beques
  
Estes beques són de formació i perfeccionament de coneixements, hauran de supervisar-se pels tècnics especialistes que designe la Direcció General de Política Lingüística i Patrimoni Cultural Valencià.
  
El fet d'haver gaudit de la beca no establix cap tipus de relació laboral amb la Conselleria de Cultura, Educació i Esport, ni suposa cap compromís per a la incorporació posterior del becari a la plantilla de la Direcció General de Política Lingüística i Patrimoni Cultural Valencià.
  
Tretze. Contravencions i disposicions subsegüents
  
La Direcció General de Política Lingüística i Patrimoni Cultural Valencià podrà deixar sense efecte, a proposta de la comissió qualificadora, qualsevol de les beques concedides, després de l'audiència a l'interessat, quan el beneficiari incórrega en alguna de les causes següents:
  
a) No realitzar l'activitat que motiva la concessió.
  
b) Deixar de reunir els requisits exigits.
  
c) Incomplir, sense causa que ho justifique, les condicions establides en la present convocatòria.
  
Catorze
  
Tota alteració de les condicions tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
Quinze
  
Procedirà el reintegrament de les quantitats percebudes i l'exigència de l'interés de demora des del moment del pagament de la beca en els casos següents:
  
a) Obtindre la beca sense les condicions requerides per a això.
  
b) Incompliment de la finalitat per a la qual ha sigut concedida la beca.